b'\n_START_ARTICLE_\nKaliopa\n_START_SECTION_\nEtimologija\n_START_PARAGRAPH_\nKaliopino gr\xc4\x8dko ime izvedenica je od gr\xc4\x8dkih rije\xc4\x8di \xce\xba\xce\xac\xce\xbb\xce\xbb\xce\xbf\xcf\x82, k\xc3\xa1llos = "ljepota" i \xce\xbf\xcf\x88, ops = "glas".\n_START_SECTION_\nKarakteristike\n_START_PARAGRAPH_\nAtributi su joj vo\xc5\xa1tana plo\xc4\x8dica i pisaljka, \xc4\x8desto je nosila svitak papira ili knjigu, a prikazivana je i sa zlatnom krunom.\n_START_SECTION_\nMitologija\n_START_PARAGRAPH_\nImala je dva sina - Orfeja i Linusa s Apolonom ili tra\xc4\x8dkim kraljem Eagrom. Bila je najstarija i najmudrija od Muza. Bila je sudac u raspravi izme\xc4\x91u Adonisa te Afrodite i Perzefone, dav\xc5\xa1i svakoj da provede jednaku koli\xc4\x8dinu vremena s njime._NEWLINE_Ahileja je pak nau\xc4\x8dila da pjevaju\xc4\x87i razveseli svoje prijatelje.\n_START_SECTION_\nHomer\n_START_PARAGRAPH_\nZnana je i kao Homerova Muza jer je bo\xc5\xbeica epskog pjesni\xc5\xa1tva, a on je zaziva u svojim djelima - Ilijadi i Odiseji:_NEWLINE_Srd\xc5\xbebu mi, boginjo, pjevaj Ahileja, Peleju sina_NEWLINE__NEWLINE_Pogubnu, kojano zada Ahejcima tisu\xc4\x87u jada (...) (Ilijada, invokacija)_NEWLINE_O junaku mi kazuj, o Muzo, o prometnom onom_NEWLINE__NEWLINE_Koji se mnogo naluto razoriv\xc5\xa1i presvetu Troju (...) (Odiseja, invokacija)'